বেশি ফলন আর আর্থিক উন্নতির জিগির তুলে কোম্পানি আর এনজিওগুলা যখন হাইব্রিড বীজ বিক্রি করতে নামে, তখন নিজের বীজধান ফেলে কোম্পানির দিকেই তাকিয়েছিলেন টাঙ্গাইলের কিষাণী রূপসী বেগম। সেই সময়ের অভিজ্ঞতা থেকে রূপসী বলছিলেন, প্রথম দিকে পাঁচ কেজি সার দিলেও হত। কিন্তু পরের বছরগুলাতে দেখা গেল সার দেয়া লাগছে অনেক বেশি, সাত কেজি-দশ কেজি। এভাবে একসময় দেখা গেল বিশ পচিশ কেজি সার দিলেও ফলন ভাল হয় না। তাহলে হাইব্রীড চাষ করে কৃষকের কি লাভ? রুপসী বেগম আনমনে জবাব দেন, কোম্পানি  আমাগো লগে সারের ব্যবসা করছে। বলে রাখি, মেলার দ্বিতীয় দিনে, মানে ৩ ডিসেম্বর ছিল বিশ্ব কীটনাশক বিরোধী দিবস। তার দুদিন আগেই সেই সন্ধ্যা পেরোনো রাতের শুরুতে বিশ্ব কীটনাশক বিরোধী দিবসের একটি শ্লোগান মনে করিয়ে দেন রূপসী; জমি নাশ প্রাণ নাশ, কীটনাশকে সর্বনাশ।